# 

# RAZVOJNO INOVACIJSKI CENTAR ALUTECH

Velimira Škorpika 6

22000 ŠIBENIK

RKP: 49745

MB: 04605519

OIB: 34431614153

**BILJEŠKE UZ FINANCIJSKA IZVJEŠĆA**

**ZA RAZDOBLJE**

**OD 01.01.2024. DO 31.12.2024.**

**Uvod**

Razvojno inovacijski centar AluTech, ustanova za poticanje poduzetništva, istraživanje i razvoj, obavlja aktivnosti iz područja poticanja poduzetništva koje se tiču: istraživanja i razvoja, poticanja razvoja novih proizvoda, unaprjeđenje tehnoloških procesa, komercijalizacije inovacija, promicanja energetske učinkovitosti; privlačenja investicija; međunarodne suradnje s EU i međunarodnim institucijama te promocije županije.

Razvojno inovacijski centar AluTech zajedno s poduzetnicima i znanstveno-istraživačkim institucijama radi na poslovima istraživanja i razvoja, informira, pruža edukaciju i savjetuje poduzetnike o korištenju novih tehnologija za razvoj proizvoda, ispituje kvalitetu proizvoda te promovira Šibensko-kninsku županiju kao regiju s naglašenom specijalizacijom u aluminijskoj industriji.

Odluku o osnivanju Razvojno inovacijskog centra AluTech, ustanove za poticanje poduzetništva, istraživanje i razvoj donijela je Skupština Šibensko-kninske županije na 21. sjednici od 23. rujna 2016. godine, a ustanova je registrirana na Trgovačkom sudu 28. rujna 2016. godine.

Program REGIONALNI RAZVOJ

Program Regionalni razvoj provodi se putem realizacije sljedećih tematskih ciljeva:

* istraživanje, tehnološki razvoj i inovacije
* organiziranje suradnje znanstveno-istraživačkih i potpornih institucija, poduzetnika i inovatora
* savjetovanje i informiranje poduzetnika
* poticanje i promicanje energetske učinkovitosti na području Županije,
* suradnja s EU i međunarodnim organizacijama

Usklađenost ciljeva sa Razvojnom strategijom ŠKŽ i planom razvojnih programa:

Program Regionalni razvoj je usklađen sa posebnim ciljevima, prioritetima i mjerama Plana razvoja Šibensko-kninske županije za razdoblje 2021. – 2027.:

* Prioritet 1: Konkurentno gospodarstvo
* Mjera 1.1. Oporavak gospodarstva i jačanje konkurentnosti kroz podršku modernizaciji, unaprjeđenju poslovanja, te kroz digitalizaciju i inovacije
* Mjera 1.2. Razvoj poduzetništva i privlačenje investicija
* Mjera 2.1. Poticanje razvoja poljoprivredne potporne infrastrukture i novih tehnologija te primjena dobrih praksi
* Mjera 2.2. Razvoj lokalnih prehrambenih lanaca
* Mjera 2.3. Poticanje razvoja potporne infrastrukture i novih tehnologija u praksi u sektoru ribarstva i akvakulture

U okviru Programa Regionalni razvoj u razdoblju od 2022-2024. godine planirano je provoditi sljedeće aktivnosti i projekte:

* AKTIVNOST: A1019-21 Administracija i upravljanje,
* AKTIVNOST: A1019-47 Obradni centar
* Kapitalni projekt: K1019-45 Centar za razvoj marikulture

Program Regionalni razvoj u okviru kojeg će Razvojno inovacijski centar AluTech provoditi svoje projekte i aktivnosti se najvećim dijelom temelji na sljedećim zakonima i programima:

* Zakon o unaprjeđenju poduzetničke infrastrukture (NN. 93/13, 114/13, 41/14),
* Zakon o poticanju razvoja malog gospodarstva (NN 29/02, 63/07, 53/12, 56/13),
* Zakon o poticanju ulaganja (NN 102/15),
* Zakon o učinkovitom korištenju energije u neposrednoj potrošnji (NN 152/08, 55/12, 101/13, 153/13, 14/14).
* Operativni program konkurentnost i kohezija RH 2014 – 2020

Svi iznosi iskazani su u eurima i centima.

**Bilješke uz Izvještaj o prihodima i rashodima, primicima i izdacima- Obrazac PR-RAS**

1. Šifra 6 – ukupni prihodi: 391.453,59 €. U odnosu na prethodno izvještajno razdoblje, bilježi se značajno odstupanje, a smanjenje je evidentirano u dijelu prihoda iz nadležnog proračuna za financiranje rashoda za nabavu nefinancijske imovine, za izvršene radove u projektu Centar za razvoj marikulture koji su se obavljali u prethodnom razdoblju.
2. Šifra 6615 – prihodi od pruženih usluga, u iznosu od 14.164,77 € se odnose se na usluge 3D printanja i modeliranja, usluga ispitivanja uzoraka te usluga obradnog centra. U odnosu na prethodno razdoblje nema značajnijeg odstupanja.
3. Šifra 6711 – prihodi za financiranje rashoda poslovanja, u ukupnom iznosu od 365.939,32 € odnose se na primljena sredstva iz nadležnog županijskog proračuna za financiranje redovitih aktivnosti koji se iskazuju u povećanom iznosu u odnosu na prethodno izvještajno razdoblje, a zbog usklađenja osnovica plaća i koeficijenata za radnike.
4. Šifra 6712 – prihodi za financiranje nabave nefinancijske imovine, u iznosu od 11.349,50 € odnose se na prihode za nabavu nefinancijske nematerijalne imovine. Na ovoj poziciji se bilježi značajno odstupanje (smanjenje) u odnosu na prethodno razdoblje, a odnosi se na izvršene radove po projektu Centar za marikulturu te za nabavu opreme za isti projekt koji su se nabavili u 2023. godini.
5. Šifra 3 – rashodi poslovanja, u iznosu 208.254,14 € te se iskazuju u većem iznosu u odnosu na rashode prethodnog izvještajnog razdoblja.
6. Šifra 31 – rashodi za zaposlene, u iznosu od 259.209,34 € odnose se na isplaćene plaće i naknade zaposlenika. Broj zaposlenih na 31.12.2024. je 9 (broj zaposlenih 31.12.2023. je bio 10). Početkom prethodnog razdoblja, ustanova je zaposlila radnika na mjestu tehničara u Centru za razvoj marikulture te administrativnog službenika u prosincu 2023., a početkom 2024. jedan radnik je napustio ustanovu.

Tijekom tekućeg razdoblja povećane su osnovice za obračun plaće radnika te se radnicima na radnim mjestima s otežanim uvjetima isplaćuje i dodatak na plaću.

1. Šifra 32 – materijalni rashodi, u iznosu od 118.713,93 € odnose se na troškove materijala, energije i usluga te odstupaju 36,10% od rashoda iskazanih u prethodnom razdoblju (povećanje).

Na pojedinim pozicijama materijalnih rashoda (rashodi za usluge) se bilježi značajno povećanje, a zbog organizacije Agro sajma u Skradinu.

1. Šifra 4 – rashodi za nabavu nefinancijske imovine, u iznosu od 17.802,60 € odnose se na nabavu nematerijalne imovine: koncesija za korištenje pomorskog dobra, vezano za Centar za marikulturu te pripremne radove za fazu II izgradnje Centra za marikulturu. Nabava materijalne imovine odnosi se na nabavu računalne opreme.
2. Šifra X006 – iskazuje se manjak prihoda i primitaka za poslovnu godinu u iznosu od 4.272,28 € koji uz prenesi višak prihoda i primitaka iz prethodnog razdoblja, u iznosu od 12.974,10 €, u konačnici iznosi 8.701,82 € te predstavlja višak prihoda koji je raspoloživ u budućem razdoblju.

Pregled prihoda i rashoda te poslovnog rezultata prema izvorima:

|  |  |  |  |  |  |  |
| --- | --- | --- | --- | --- | --- | --- |
| **Račun** | **Izvor** | **Donos (D)** | **Prihodi (P)** | **Rashodi (R)** | **Razlika P-R** | **Razlika (D+P-R)** |
| 6711 | 1100 | 0,00 | 365.939,32 | 365.939,32 | 0,00 | 0,00 |
| 6712 | 1100 | 0,00 | 11.349,50 | 11.349,50 | 0,00 | 0,00 |
| 6615 | 3126 | 12.974,10 | 14.164,77 | 18.437,05 | -4.272,28 | 8.701,82 |
| **Ukupno:** |  | **12.974,10** | **391.453,59** | **395.725,87** | **-4.272,28** | **8.701,82** |

**Bilješke uz Bilancu – Obrazac BIL**

1. Šifra B002 – nefinancijska imovina, u iznosu od 1.486.818,92 € odnosi se na neto vrijednost imovine, koja je amortizirana linearnom metodom, za razdoblje korištenja, uz primjenu amortizacijskih stopa prema važećim propisima.

Povećanje imovine u odnosu na prethodnu godinu je iskazano na poziciji nabave nematerijalne imovine, a odnosi se na koncesiju za korištenje pomorskog dobra i usluge projektiranja za fazu II izgradnje Centra za marikulturu te na pozicijama uredske opreme i namještaja.

Odlukom od 16.12.2024. godine i Ugovorom o prijenosu imovine sklopljenim između JU Razvojna agencija Šibensko-kninske županije i Razvojno inovacijskog centra AluTech, prenesena je imovina nabavne vrijednosti 34.347,12 € te knjigovodstvene vrijednosti 0,00 €. Neto vrijednost spomenutog prijenosa imovine između dva proračunska korisnika je 0,00 €.

1. Šifra 042 – sitni inventar u upotrebi, iznosa 22.625,38 € je u cijelosti vrijednosno ispravljen (šifra 049). Istom odlukom o prijenosu imovine (opisano u B 10.) zaveden je i prijenos sitnog inventara, u iznosu od 315,22 € kojemu je knjigovodstvena vrijednost 0,00 €.

1. Šifra 129 – Iznos naveden na ovoj poziciji u tekućem razdoblju odnosi se na potraživanje po osnovi usluga telefona, u iznosu od 142,61 € te potraživanja za bolovanje, u iznosu od 879,98 €.
2. Šifra 166 – potraživanja za prihode od pruženih usluga, u iznosu od 3.212,46 € odnose se na nenaplaćena potraživanja od kupaca. Na 31.12.2024. dospjela potraživanja iznose 1.775,76 €, a nedospjela 1.436,70 €.
3. Šifra 167 – potraživanja od nadležnog proračuna, u iznosu od 13.543,91 € odnose se na naplaćene vlastite prihode umanjene za ostvarene rashode iz vlastitih sredstava te primljenih depozita dobavljača pri sklapanju ugovora za nabavu opreme.
4. Šifra 193 – aktivna vremenska razgraničenja, u iznosu od 30.139,83 € odnose se na kontinuirane rashode poslovanja koji će se priznati u rashod u siječnju 2024. godine
5. Šifra 231 – obveze za zaposlene, u iznosu od 24.243,31 € odnose se na obračunatu plaću za prosinac 2024. godine, na osnovi 9 zaposlenika. Plaća je isplaćena u siječnju 2025.
6. Šifra 232 – obveze za materijalne rashode, u iznosu od 5.896,52 € se odnose na obveze za prosinac 2024. godine koje su podmirene u siječnju 2025. Sve obveze su nedospjele na dan 31.12.2024.
7. Šifra 239 – obveze za ostale tekuće obveze, u iznosu od 5.864,68 € odnose se na primljene depozite za natječajnu dokumentaciju te.
8. Šifra 24 – nema evidentiranih obveza u tekućem razdoblju na poziciji nabave nefinancijske imovine.
9. Šifra 922 – konstrukcija viška poslovanja prema izvorima financiranja razrađena u Bilješci 9.

Višak poslovanja iz izvora financiranja 3126, u iznosu od 8.701,82 € se prenosi u sljedeće poslovno razdoblje za financiranje redovnih aktivnosti.

**Bilješke uz Izvještaj o rashodima prema funkcijskoj klasifikaciji – Obrazac RAS-funkcijski**

1. Šifra 082 – Ukupni rashodi su razvrstani prema funkcijskoj klasifikaciji i odgovaraju šifri Y034 iz obrasca PR-RAS.

**Bilješke uz Izvještaj o promjenama u vrijednosti i obujmu imovine i obveza – Obrazac P-VRIO**

1. Nema iskazanih promjena u vrijednosti i obujmu imovine i obveza za 2024. godinu. U B.10 i B.11 su opisane radnje oko prijenosa imovine no s obzirom da je knjigovodstvena vrijednost prenesene imovine 0, prijenos se ne iskazuje u ovom obrascu.

**Bilješke uz Izvještaj o obvezama – Obrazac Obv**

1. V009 – ukupan iznos nepodmirenih nedospjelih obveza na 31.12.2024. je 36.004,51 €, a koji se sastoji od 1.022,59 € (međusobne obveze subjekata općeg proračuna šifra V010, koji se odnosi na obvezu proizašlu iz potraživanja za predujmove te refundacija bolovanja HZZO), iznosa od 34.981,92 € (obveze za plaće za prosinac 2024. i redovne materijalne rashode, šifra ND23 te obveze za depozite). Obveze za radnike i materijalne rashode su podmirene u siječnju 2025. godine dok obveze šifra V010 i ostale tekuće obveze će se podmiriti po ispunjenju uvjeta.

**Opće bilješke**

1. U tekućem izvještajnom razdoblju u ustanovi nema sklopljenih ugovora iz kojih proizlaze potencijalne obveze koje u sljedećim razdobljima uz ispunjenje određenih ugovornih uvjeta postati stvarne obveze.
2. U ustanovi nema evidentiranih sudskih sporova na dan 31. 12. 2024. godine.
3. Ustanova nema danih niti primljenih zajmova u 2024. godini.

Tijekom 2025. godine planirano je zatražiti dugoročni kredit za provedbu faze II izgradnje Centra za marikulturu.

U Šibeniku, 30.01.2025.

Osoba ovlaštena za zastupanje

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zoran Belak, ravnatelj

Voditelj računovodstva: Katarina Vlahov

Prilozi:

1. Prilog 1. Pomoćne tablice za izradu bilješki uz financijske izvještaje